CELEX: 22017D1755
Language: hr
Date: 2017-09-12 00:00:00
Title: Odluka br. 2/2017 Zajedničkog odbora osnovanog na temelju Sporazuma o uzajamnom priznavanju između Europske zajednice i Kanade оd 12. rujna 2017. o uvrštenju tijelā za ocjenjivanje sukladnosti na popis u sektorskom prilogu za telekomunikacijsku terminalnu opremu, opremu za informacijsku tehnologiju i radioodašiljače [2017/1755]

26.9.2017   
            
            
               HR
            
            
               Službeni list Europske unije
            
            
               L 246/10
            
         ODLUKA br. 2/2017 ZAJEDNIČKOG ODBORA OSNOVANOG NA TEMELJU SPORAZUMA O UZAJAMNOM PRIZNAVANJU IZMEĐU EUROPSKE ZAJEDNICE I KANADE
   оd 12. rujna 2017.
   o uvrštenju tijelā za ocjenjivanje sukladnosti na popis u sektorskom prilogu za telekomunikacijsku terminalnu opremu, opremu za informacijsku tehnologiju i radioodašiljače [2017/1755]
   ZAJEDNIČKI ODBOR,
   uzimajući u obzir Sporazum o uzajamnom priznavanju između Europske zajednice i Kanade, a posebno članke VII. i XI.,
   budući da Zajednički odbor treba donijeti odluku o uvrštenju tijela za ocjenjivanje sukladnosti u sektorski prilog,
   ODLUČIO JE:
   
               1.
            
            
               Tijelo za ocjenjivanje sukladnosti iz Dodatka A uvrštava se na popis tijela za ocjenjivanje sukladnosti iz Dodatka 4. sektorskog priloga za telekomunikacijsku terminalnu opremu, opremu za informacijsku tehnologiju i radioodašiljače.
            
         
               2.
            
            
               Stranke su se dogovorile o opsegu uvrštenja tijela za ocjenjivanje sukladnosti iz Dodatka A u pogledu proizvoda i postupaka za ocjenjivanje sukladnosti te su nadležne za njegovo ažuriranje.
            
         
      Ovu Odluku, sastavljenu u dva primjerka, potpisuju predstavnici Zajedničkog odbora koji su ovlašteni djelovati u ime stranaka za potrebe izmjene dodataka sektorskom prilogu za telekomunikacijsku terminalnu opremu, opremu za informacijsku tehnologiju i radioodašiljače. Ova Odluka stupa na snagu od datuma zadnjeg potpisa.
      Potpisano u Ottawi 1. rujna 2017.
      
         Josette GALLANT
         
            U ime Kanade
         
      
      Potpisano u Bruxellesu 12. rujna 2017.
      
         Ignacio IRUARRIZAGA
         
            U ime Europske unije
         
      
   
   
      DODATAK A
      
         Tijelo EU-a za ocjenjivanje sukladnosti uvršteno na popis tijela za ocjenjivanje sukladnosti iz Dodatka 4. sektorskog priloga za telekomunikacijsku terminalnu opremu, opremu za informacijsku tehnologiju i radioodašiljače
      
      
                  
                              CETECOM GmbH
                           
                        
                              Im Teelbruch
                           
                        
                              45219 Essen
                           
                        
                              NJEMAČKA